<classify> KOKU DAVID DAR ES SALAAM Nchi tisa wanachama wa Jumuiya ya Maendeleo ya Kusini mwa Afrika SADC, zinachangia kwa asilimia 45 idadi ya watu wanaoishi na Virusi vya Ukimwi VVU. Akizungumza na MTANZANIA Dar es Salaam jana, Mratibu wa Programu zaKikanda na Kimataifa, Renatus Kihongo, alisema kwa mujibu wa taarifa ya mwaka2014 kutoka Shirika la Umoja wa Mataifa linaloshughulikia Ukimwi UNAIDS GAPnchi zilizoko kwenye ukanda wa SADC ndizo kwa sehemu kubwa zimeathirika zaidina Ukimwi. Alisema nchi hizo ni sehemu ya nchi za kusini mwa Jangwa la SaharaAfrika lenye zaidi ya asilimia 65 ya watu walioambukizwa Ukimwi duniani naidadi ya watu wake ni asilimia 12 tu. Kwa mujibu wa taarifa ya Shirika la Umoja wa Mataifa linaloshughulikiaUkimwi ya mwaka 2014, dunia inakadiriwa kuwa na nchi 196, nchi tisa za SADCzinachangia asilimia 45 ya idadi ya watu wanaoishi na VVU wakati nchi sabazinachangia kwa asilimia 42 ya maambukizo mapya huku nchi nane zikichangia kwaasilimia 41 ya vifo vinavyotokana na Ukimwi, alisema Kihongo. Alisema Tanzania ni miongoni mwa nchi 16 wanachama wa SADC ambazozilisaini Azimio la Maseru ili kushirikiana katika mapambano dhidi ya Ukimwi. Kihongoa alisema miongoni mwa sababu za kutiliana saini azimio hilo nimwingiliano mkubwa uliopo baina ya raia wa nchi wanachama kutokana na shughulimbalimbali za maendeleo ya kiuchumi na kijamii. Aliongeza kuwa mwingiliano huo unasababisha kuwepo kwa vihatarishivingi vya kuambukizwa na kuambukiza VVU hali inayochangia kuongezeka kwamaambukizo mapya kutoka nchi moja hadi nyingine.  <topic>: AFYA 